Rīgas Doma kora skola

Rīgas Doma kora skola (RDKS) ir Nacionālās Mākslu vidusskolas (NVM) struktūrvienība.

 Vēsture 
Skola dibināta 1994. gada 12. jūlijā. 1994. gadā mācības 12 klasēs uzsāka 83 audzēkņi. 2008./2009. mācību gadā Rīgas Doma kora skolā mācījās 252 audzēkņi, sagatavošanas klasē — 72 audzēkņi. Skolā strādāja 130 skolotāji. Līdz 2010. gada beigām skolas direktors bija Jānis Erenštreits.
2008. gadā Rīgas Doma kora skola, pamatojoties uz ISEC Valsts centralizēto eksāmenu rezultātiem, bija ierindota 1. vietā skolu reitingā ar bērnu skaitu zem 600.laikraksts Neatkarīgā Rīta avīze, 2008.09.10.

 Izglītības programmas 
RDKS piedāvā audzēkņiem valsts pamatizglītības un profesionālās vidējās izglītības standarta programmas, vienlaicīgi izkopjot bērnu muzikālo talantu profesionālās ievirzes mūzikas programmās.
Valsts finansējums Rīgas Doma kora skolai nodrošina licencētu programmu īstenošanu:

 Pamatskolas izglītības programmu
 Profesionālās ievirzes izglītības programmu «Vokālā mūzika, kora klase»
 Vidējās profesionālās izglītības programma «Kora diriģēšana, specialitāte — kora dziedātājs, kormeistars»
 Vidējās profesionālās izglītības programma «Vokālā mūzika — akadēmiskā dziedāšana, specialitāte — kora dziedātājs»
 Vidējās profesionālās izglītības programma «Džeza mūzika, specialitāte — džeza mūziķis»
 Vidējās profesionālās izglītības programma «Vokālā mūzika — mūziklu dziedāšana»

Kora diriģēšanas programmā ietvertas individuālās nodarbības diriģēšanā, partitūras spēlē, klavierspēlē, solo dziedāšanā, kā arī grupas stundas kora mācībā un kora literatūrā, radošajā praksē, mūzikas teorijā, solfedžo, harmonijā un polifonijā, latviešu, ārzemju un mūsdienu mūzikas literatūrā, skaņu režijā, un dziedāšana un diriģēšana mācību korī.

Akadēmiskās dziedāšanas specialitātē tiek sagatavoti nākamie solisti un profesionālie kora dziedātāji. Līdzās iepriekšminētajām vispārējām mūzikas teorijas disciplīnām programma notiek intensīva solo dziedāšanas apmācība, vokālā ansambļa, itāļu valodas, skatuves kustības un runas kultūras apguve.

Džeza un mūsdienu ritma mūzikas programmu aptver dziedāšanu, džeza solfedžo, harmoniju, vēsturi un literatūru, improvizāciju, kā arī paredz kāda izvēles instrumenta (tajā skaitā arī obligātu sitaminstrumentu un basģitāras) spēli, ansambļa muzicēšanu, kompozīciju, skaņu režiju, aranžēšanu un elektroniskās mūzikas apguvi.

 Izrādes 

Kopš 2005. gada RDKS cieši sadarbojas ar Latvijas Nacionālo operu. Skolas audzēkņi kā solisti piedalās izrādēs: B. Britena "Skrūves pagrieziens", "Noasa šķirsts", K.V. Gluka "Orfejs un Eiridike", G.F. Hendeļa "Alčīna", J. Lūsēna "Putnu opera", V.A. Mocarta "Burvju flauta", V. Rīma "Jakobs Lencs". Zēnu koris piedalās operās: Dž. Pučīni "Toska", P. Čaikovska "Pīķa dāma",Ž. Bizē "Karmena", A. Dzenīša "Dauka" un A. Maskata baleta "Bīstamie sakari" iestudējumos. meiteņu koris — M. Ravēla "Bērns un burvestības" uzvedumā. Gan zēnu, gan meiteņu koris kopīgi gatavojas B. Britena "Mazais skursteņslauķis" iestudējumam.

Kā arī RDKS audzēkņi un kori piedalās šādās izrādēs: R. Rodžersa mūziklā Mūzikas skaņas, L. Bernstaina Vestsaidas stāsts, Mesas, K. M. Šēnberga Les Miserables, E. L. Vēbera Jāzeps un raibais brīnumsapņu mētelis un citos.

Skolu ir absolvējuši tādi dziedātāji kā Andris Sējāns, Jānis Ozols, Jānis Šipkēvics, Juris Lisenko, Jānis Strazdiņš un Kristaps Šoriņš (vokālā grupa Cosmos); aktrise Ieva Pļavniece, dziedātājs Gunārs Kalniņš u.c. Jānis Erenštreits un pedagogi Ārija Epnere, Anita Šalha, Maija Kurme un Jeļena Ļebedeva ir Triju Zvaigžņu ordeņa un goda zīmes kavalieri.

 Audzēkņu panākumi 
Rīgas Doma kora skolas audzēkņi regulāri piedalās dažādos starptautiskos konkursos un sasniedz augstus panākumus, pierādot savu un pedagogu talantu.

Piemēram, 2009./2010.mācību gadā:http://www.rdks.lv/wp-content/uploads/2013/12/Audzeknu-panakumi_arhivs2.pdf
 Konkurss Vārds VietaX Starptautiskais jauno džeza izpildītāju konkursā NÕMME JAZZ 2010 (Igaunija) Daumants Kalniņš I vieta16. starptautiskais jauno operdziedātāju konkurss FERRUCCIO TAGLIAVINI (Doičlandsberga, Austrija) Laima Lediņa III vietaBundzinieku konkurss „Drumday 2010” Rūdolfs Dankfelds II vieta Ivars Arutjunjans  III vietaXV Latvijas mūzikas skolu Pūšaminstrumentu un sitaminstrumentu izpildītāju konkurss Līga Liedskalniņa 1. vieta (soprāna saksofons) Matīss Tučs  3. vieta (tenora saksofons)Starptautiskais džeza vokālistu konkurss "Baby sing 2009", Lietuva (Anukšai) Daumants Kalniņš 1. vieta, GRAND PRIXLatvijas profesionālās vidējās mūzikas izglītības iestāžu izglītības programmas Kora diriģēšana audzēkņu Valsts konkurss Dārta Treija 2. vieta Terēze Upatniece  3. vietaIII Starptautiskais jauno vokālistu konkurss Lietuvā (Kauņa) Laima Lediņa 1. vieta, GRAND PRIX Ilona Popova  3. vietaPianistu- zēnu konkurss klavierspēlē "Spēlē zēni" Miķelis Taranda 3. vieta A grupā Norberts Naglis  3. vieta C grupaXI Bērnu un jauniešu vokālistu konkurss "Putnu bērni" Katrīna Paula Felsberga 3. vieta B grupā Agnese Malnača 3. vietahttp://rdks.lv/index.php?p=4663&lang=1043

 Atsauces 

 Ārējās saites 
 Rīgas Doma kora skolas mājas lapa

Kategorija:Mākslas vidusskolas Rīgā
Kategorija:Mūzikas skolas Latvijā